মাইকোব্যাক্টেরিয়াম টিউবারকিউলোসিস
মাইকোব্যাক্টেরিয়াম টিউবারকিউলোসিস (ইংরেজি: Mycobacterium tuberculosis) হলো অবলিগেট এরোব(obligate aerobe) অর্থাৎ এরা অক্সিজেনের অনুপস্থিতিতে টিকতে পারে না। এরা মাইকোব্যাক্টেরিয়েছি গোত্রের সদস্য এবং যক্ষ্মা রোগের জন্য দায়ী। ১৮৮২ সালে Robert Koch নামক বিজ্ঞানী প্রথম এই জীবাণু আবিষ্কার করেন। যক্ষ্মা রোগের জীবাণু শনাক্তকরণে বেশি ব্যবহৃত হয় টিউবারকিউলিন স্কিন টেস্ট, অ্যাসিড ফাস্ট স্টেইন ও বুকের এক্সরে। ১৯৯৮ সালে প্রথমবারের মত এই জীবাণুর জিনোম সিকোয়েন্স করা হয়। মাইকোব্যাক্টেরিয়াম গ্রুপের অন্যান্য জীবাণুর তুলনায় এম.টিউবারকিউলোসিস জীবাণু দ্বারা মানুষের মৃত্যুহার অনেক বেশি। পৃথিবীর মোট জনসংখ্যার প্রায় একতৃতীয়াংশ এই জীবাণু দ্বারা আক্রান্ত। প্রতিবছর প্রায় তিন মিলিয়ন মানুষ যক্ষ্মার কারণে মৃত্যুবরণ করে এবং প্রায় আট মিলিয়ন মানুষ নতুন করে আক্রান্ত হয়। যক্ষা রোগের লক্ষণসমূহ : ১। রোগীর ওজন কমতে থাকে, আস্তে আস্তে শরীর দুর্বল হতে থাকে। ২। সাধারণত তিন সপ্তাহের বেশি সময় কাশি থাকে। ৩। খুশখুসে কাশি হয় এবং কখনো কখনো কাশির সাথে রক্ত যায়। ৪। রাতে ঘাম হয়, বিকেলের দিকে জ্বর আসে, দেহের তাপমাত্রা খুব বেশি বাড়ে না। ৫।বুকে পিঠে ব্যথা হয়।